Parlamenti shqiptar bashkon energjitë për reformat e kërkuara nga NATO
Komente të partive politike, pas sinjaleve shpresëdhënëse për një ftesë të mundshme drejtuar Shqipërisë për antarësim në Aleancë
Parlamenti shqiptar priti me entuziazëm sinjalet shpresëdhënëse që erdhën dje nga NATO për një ftesë të mundshme drejtuar Shqipërisë për antarësim në Samitin e ardhshëm të Aleancës. Kryetari i Komisionit Parlamentar për Politikën e Jashtme, Ilir Meta, mori pjesë me kryeministrin Sali Berisha dhe nënkryetarin socialist të parlamentit, Ylli Bufi, në takimin me ambasadorët e NATO-s. ” - tha zoti Meta. Si rrallë ndonjëherë, qarqet politike shqiptare janë mbështjellë nga një atsmosferë e ngrohtë bashkëpunimi, në këtë stinë të ftohtë dimri, ku nuk mungojnë as deklaratat e kujdesshme për marrëdhëniet mes pozitës dhe opozitës. Kryetarja e grupit parlamentar të Partisë Socialiste, Valentina Leskaj, ftoi maxhorancën që të pranojë paktin e paraqitur nga opozita për reforma në drejtësi, dhe jo të përgatisë një projekt tjetër. ” - tha zonja Leskaj. Deklarata e Sekretarit të Përgjithshëm të NATO-s shihet si një nxitje e madhe për punë dhe rezultate të dukshme edhe nga Partia Demokratike. Aleksandër Biberaj, një nga deputetët dhe antarët e kryesisë së saj, thotë se bashkëpunimi me opozitën për reformat është i rëndësishëm dhe nuk bëhet fjalë për një garë platformash. - tha zoti Biberaj. Komisionet e Parlamentit janë duke diskutuar disa nga propozimet për reformat zgjedhore dhe ato në fushën e drejtësisë. Shpresa për të marrë një ftesë antarësimi nga NATO i ka tunduar të gjitha palët për të punuar së bashku, dhe për të arritur një rezultat të dukshëm në politikën e jashtme, ose së paku për të mos u shfaqur si pengues në këtë process integrimi.//lk